

Strana 2 z 6



	
	                          ROZDEĽOVNÍK

	

	Váš list číslo/zo dňa
	Evidenčné číslo
	Vybavuje
	Dátum

	
	67613/9498/10302/2026
	Ing. Pivoň 
	17. 7. 2026





Vysvetlenie informácií I.


Názov zákazky: 

„Nákup asistenčných vozidiel - diaľničná patrola“

Oznámenie o vyhlásení verejného obstarávania bolo uverejnené v Úradnom vestníku Európskej únie série S pod číslom 129/2026 dňa 08.07.2026 pod označením 468984-2026 a vo Vestníku verejného obstarávania č. 136/2026 Úradu pre verejné obstarávanie dňa 09.07.2026 pod označením 9604-MST.

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) poskytuje na základe otázok záujemcov nasledovné informácie: 
(Pozn.: Verejný obstarávateľ obsahovo ani významovo neupravoval otázku záujemcu.)

Otázka č. 1: 
Dobrý deň, bude možné dodať vozidlá s objemom od 1950 cm3?

Odpoveď verejného obstarávateľa: 
Nie, nebude možné dodať vozidlá s objemom už od 1950 cm3. Verejný obstarávateľ definoval požiadavku na vyšší zdvihový objem motora, respektíve minimálneho zdvihového objemu ako kritérium ktoré vyplýva zo špecifických prevádzkových podmienok a účelu využitia obstarávaných vozidiel. Verejný obstarávateľ má za to, že táto požiadavka je objektívna, nediskriminačná a je podložená technickými a bezpečnostnými  argumentami vyplývajúcich z historických dát. Asistenčné vozidlá sú v prevádzke 24/7 a pri väčšine zásahov používajú zabezpečovacie signalizačné vozíky pri ktorých sa zvyšuje záťaž na spomínaný agregát. Obstarávateľ má za to, že vyšší zdvihový objem agregátu poskytuje prirodzene aj vyšší krútiaci moment bez nutnosti extrémneho preťaženia agregátu. Rovnako má verejný obstarávateľ za to, že pri vlečení spomínaného vozíka bude dynamika a akcelerácia z krajnice diaľnice alebo rýchlostnej cesty vyššia a tým pádom aj bezpečnejšia.

Otázka č. 2: 
Znenie bodu súťažných podkladov, ktorého sa žiadosť týka:
Verejný obstarávateľ v technickej špecifikácii pre asistenčné vozidlá s celkovou hmotnosťou do 3,5 tony stanovil okrem iného nasledovné limity:
• Objem vnútorného priestoru: min. 10,70 m³
• Objem motora: min. 2 900 cm³
• Výkon motora: min. 150 kW

Otázka a odôvodnenie žiadosti:
Dovoľujeme si verejného obstarávateľa upozorniť, že kombinácia technických parametrov „objem motora min. 2 900 cm³“ a „výkon motora min. 150 kW“ v segmente úžitkových vozidiel (furgon/dodávka) s celkovou hmotnosťou do 3,5 tony zakladá stav, ktorý výrazne obmedzuje a prakticky vylučuje hospodársku súťaž.

V dôsledku sprísňovania európskych emisných noriem (Euro 6e) prešli takmer všetci renomovaní európski výrobcovia v kategórii do 3,5 tony na moderné motorizácie s nižším zdvihovým objemom. Vyššie uvedené motorické parametre v tejto kombinácii aktuálne spĺňa na trhu iba jediný konkrétny model jedného výrobcu (Iveco Daily 3.0 l).
Rozdiel v objeme nákladného priestoru o necelé 3 % (0,3 m³) nemá žiadny reálny ani technický vplyv na možnosť plnohodnotne rozmiestniť požadovanú výbavu diaľničnej patroly. Tieto vozidlá sú bežne a úspešne využívané záchrannými, policajnými a asistenčnými zložkami po celej Európe. Súčasné nastavenie parametrov tak vytvára neodôvodnenú technickú bariéru v rozpore s § 42 ods. 3 ZVO.

Podľa § 42 ods. 3 ZVO „technické požiadavky nesmú odkazovať na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých dodávateľov alebo výrobkov, ak to neodôvodňuje predmet zákazky.“

Vzhľadom na uvedené Vás žiadame o vysvetlenie súťažných podkladov k nasledovným bodom:
1. Budete v rámci tejto verejnej súťaže akceptovať ako ekvivalentné a plne vyhovujúce aj vozidlo s objemom vnútorného priestoru min. 10,7 m³? Upravíte z tohto dôvodu dolnú hranicu požadovaného objemu v súťažných podkladoch na hodnotu min. 10,7 m³?
2. Upraví verejný obstarávateľ v súťažných podkladoch dolnú hranicu pre technické parametre motora na objem motora min. 1 950 cm³ a výkon motora min. 130 kW s cieľom zabezpečiť otvorenú hospodársku súťaž?

Za jednoznačné vyjadrenie, či budú vyššie uvedené technické parametre verejným obstarávateľom akceptované a zapracované do revidovaného znenia súťažných podkladov, vopred ďakujeme.

Odpoveď verejného obstarávateľa: 
V požadovanej technickej špecifikácii sa verejný obstarávateľ neodkazuje na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výrobu, čím nedochádza k znevýhodneniu alebo vylúčeniu určitých dodávateľov.
1. verejný obstarávateľ bude akceptovať ako ekvivalentné a plne vyhovujúce vozidlo s objemom vnútorného priestoru min. 10,70 m3. Z toho dôvodu verejný obstarávateľ upraví dolnú hranicu požadovaného objemu v súťažných podkladoch na hodnotu min. 10,70 m3.
2. Verejný obstarávateľ požaduje dodanie vozidiel s minimálnym objemom motora a s minimálnym výkonom tak, ako je uvedené v technických požiadavkách. K predmetnému technickému parametru sa verejný obstarávateľ vyjadril v bode č.1 

Otázka č. 3: 
Mám otázku či zadávateľ trvá na takejto špecifikácií pozičných zábleskových svetiel. Ako dôvod v tejto konfigurácii resp. hrúbke 20 mm je väčšinou používane pozičné svetlo na skrytých vrzoch a obstarávacia cena je vyššia, ako u klasických pozičných svetiel s hrúbkou do 40 mm. Keďže sa nejedná o skrytý vrz a na vozidle sú priznané všetky výstražné svetelné zariadenia, či by nebolo možné prehodnotiť túto požiadavku a tak aj znížiť celkovú obstarávaciu cenu. Ďakujem

Odpoveď verejného obstarávateľa: 
Verejný obstarávateľ bude akceptovať ako ekvivalentné a vyhovujúce pozičné svetlá s hrúbkou do 40 mm, pri zachovaní zvyšných bezpečnostných parametrov a svietivosti. Predmetný parameter upravuje aj v Prílohe č. 1 k časti B.1 Opis predmetu zákazky – svetelné a zvukové výstražné zariadenia v bode 1.1.1.2.


Otázka č.4 :
Prosím o vysvetlenie: V sekcii 1.1.3 Doplnenie zadného skriňového priestoru LED alejou a duálnymi majákmi ďalej - 1.1.3.7 Prídavné výstražné svetlá min. 2 kusy duálny výstražný LED maják s aktívnym modrým alebo oranžovým svetlom s možnosťou prepínania režimov medzi jednotlivými svetlami, (tu je to veľmi zrozumiteľné a jasné že sa jedná o majáky, ale pokračovanie:) umiestnené na okrajoch masky chladiča s možnosťou ovládania z kabíny vodiča.
Začiatok je jasný a ak dobre rozumiem jedná sa dva majáky v zadnej časti vozidla nad zadnými dverami vľavo a vpravo od aleje, ale načo potom chcete umiestniť majáky do prednej masky chladiča, kde už máte umiestnené pozičné svetlá. Toto zadanie je podľa mňa chybné a zavádzajúce. Prosím o kontrolu a pripadnú opravu ak sa jedná o chybu. Ďakujem

Odpoveď verejného obstarávateľa: 
Verejný obstarávateľ potvrdzuje, že v majákovej aleji ide o majáky, ktoré sú umiestnené v zadnej časti vozidla nad zadnými dvojkrídlovými dverami. Umiestnenie do prednej masky chladiča je administratívna chyba. Pre potvrdenie uvádza opravený bod 1.1.3.7 v Prílohe č. 1 k časti B.1 Opis predmetu zákazky – svetelné a zvukové výstražné zariadenia nasledovne: Prídavné výstražné svetlá – min. 2 kusy duálny výstražný LED maják s aktívnym oranžovým alebo modrým svetlom s možnosťou prepínania režimov medzi jednotlivými svetlami, s možnosťou ovládania z kabíny vodiča; schválenie ECE R10 a ECE R65; elektrické krytie min. IP 65.

II.
Všetky zmeny verejný obstarávateľ zapracoval do Prílohy č. 1 k časti B.1 Opis predmetu zákazky. Zmeny sú vyznačené červenou farbou a aktualizovaná príloha bude zverejnená v sekcii Dokumenty predmetnej zákazky. 

Na základe vyššie vysvetleného a pre vylúčenie akýchkoľvek pochybností Verejný obstarávateľ informuje, že nebude predlžovať lehotu na predkladanie ponúk nakoľko má za to, že požadovanými vysvetleniami nedochádza k podstatnej zmene.


S pozdravom		
			
																			...............................................................
								Mgr. Zuzana Malček
							  vedúca odboru verejného obstarávania

